CELEX: 62014CB0417
Language: et
Date: 2014-09-09 00:00:00
Title: Kohtuasi C-417/14 RX: Euroopa Kohtu (uuesti läbivaatamisega tegelev koda) 9. septembri 2014. aasta otsus, millega vaadatakse uuesti läbi Üldkohtu (apellatsioonikoda) 10. juuli 2014. aasta otsus kohtuasjas T-401/11: Livio Missir Mamachi di Lusignano versus Euroopa Komisjon

10.11.2014   
            
            
               ET
            
            
               Euroopa Liidu Teataja
            
            
               C 395/21
            
         
      Euroopa Kohtu (uuesti läbivaatamisega tegelev koda) 9. septembri 2014. aasta otsus, millega vaadatakse uuesti läbi Üldkohtu (apellatsioonikoda) 10. juuli 2014. aasta otsus kohtuasjas T-401/11: Livio Missir Mamachi di Lusignano versus Euroopa Komisjon
      (Kohtuasi C-417/14 RX)
      (2014/C 395/26)
      Kohtumenetluse keel: itaalia
      
         Üldkohtu menetluse pooled
      
      
         Hageja: Livio Missir Mamachi di Lusignano (esindajad: advokaadid F. di Gianni, R. Antonini, G. Coppo ja A. Scalini)
      
         Muu menetlusosaline: Euroopa Komisjon
      
         Uuesti läbivaatamise esemeks olevad küsimused
      
      Uuesti vaadatakse läbi küsimus, kas Euroopa Liidu Üldkohtu otsuses Missir Mamachi di Lusignano vs. komisjon (T-401/11 P, EU:T:2014:625) rikutakse liidu õiguse ühtsust ja järjepidevust osas, milles apellatsioonkaebust läbivaatav Üldkohus leidis, et ta on pädev otsustama esimese astme kohtuna liidu lepinguvälise vastutuse hagi üle,
      
                  —
               
               
                  mille aluseks on institutsiooni kohustuse tagada oma ametnike kaitse rikkumine;
               
            
                  —
               
               
                  mille on esitanud kolmandad isikud surnud ametniku õigusjärglastena ja viimase pereliikmetena, ning
               
            
                  —
               
               
                  mille eesmärk on surnud ametnikule tekitatud kahju hüvitamine ning kolmandatele isikutele tekitatud varalise ja mittevaralise kahju hüvitamine.
               
            Euroopa Liidu Kohtu põhikirja artiklis 23 nimetatud isikutel ning Euroopa Liidu Üldkohtu menetluse pooltel on õigus esitada Euroopa Liidu Kohtule kirjalikke seisukohti nimetatud küsimuste kohta ühe kuu jooksul alates käesoleva otsuse kättetoimetamisest.